Број: 3336/5-2

 Датум: 4.6.2018.год.

1. На основу члaна 63. став (2) Закона о јавним набавкама (“Службени Гласник Републике Србије“ 124/12, 14/15 и 68/15), Комисија за јавну набавку добара – Болесничка постељина и остало платно, ЈН МВ 13Д/18, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊЕ**

 **КОНКУРСНЕ ДОКУМЕНТАЦИЈЕ**

**Заинтересованa лицa су тражила додатно појашњење у вези са предметном јавном набавком у виду следећег питања:**

***Питање 1.***

-Молимо Вас да измените конкурсну документацију за наведену јавну набавку за партије 1, 2 , 3 и 4 тако да уместо састава 50% памук-50% пес стоји 100% памук платно преплетај.

По важећем српском стандарду који се односи на текстил у здравству као и техничке услове за болничко постељно рубље и рубље сличне намене у здравству који прописује квалитет израде болничког текстилног програма СРПС Ф.Г2.401:1984 прописује се израда искључиво од материјала 100% памук који подносе стерилизацију, прање на 95°Ц, пеглање на 200°Ц, третирање хемикалијама и адекватни су за коришћење у болничким условима не потпарују и искључују коришћење синтетичких влакана.Наведени стандард за израду болничког текстилног програма се примењује у сви клиничким и здравственим центрима Србије, општим болницама и осталим здравственим установама.

Закон о јавним набавкама налаже да се не може одбити понуђач који нуди добра која одговрају српском стандарду , која  одговарају намени и испуњавају естетске и функционалне карактеристике па у најмању руку ни ви не можете искључити понуђаче који нуде добра од памучног платна тежине и јачине која одговара захтеву за производњу болничког постељног рубља.

**Основно начело Закона о јавним набавкама је начело конкурентности** а уколико не поступите по нашем захтеву ви свесно кршите ово начело јер не обезбеђујете конкурентност тј само један понуђач има ту врсту тканине коју захтевате конкурсном документацијом.

Не треба да будете врсни познавалац текстила да знате да је памучни материјал бољи, квалитетнији и пријатнији од било какве мешавине која има веома малу моћ упијања и потпарује јер садржи вештачке материјале и повећава могућност инфекције.Да све медицинске установе приватне, државне, угоститељски објекти и др. који држе до репутације и пре свега хигијене користе текстилни програм израђен од материјала 100% памук.

Зашто је у хотелима памучна постељина а тамо  су здрави људи који не проводе цитав дан лежећи у постељи?

Молимо Вас да узмете у обзир све наведено и измените конкурсну документацију чиме ћете између осталог омогућити учествовање већем броју понуђача како бисте добили економски најприхватљивије понуде како се не би добио утисак да протажирате једног унапред одређеног понуђача.

**Одговор наручиоца:**

***Питање 1.***

Наручилац истиче да је састав тканине који је одређен у овој набавци уведен у употребу ,као да се пере и одржава на температурама које су и наведене у конкурсној документацији.Собзиром на позитивно искуство са тканином задатог састава других болница,наручилац остаје при захтевима из КД за ЈН МВ 13Д/18-Болесничка постељина и остало платно.

Дн:

- порталу ЈН

- интернет страници наручиоца

 КОМИСИЈА ЗА ЈАВНЕ НАБАВКЕ

 ЈН МВ 13Д/18